OpenLLM-France/wikimedia huggingface dataset:
# Capitoli Choctaw

El Capitoli Choctaw és un edifici històric del comtat de Pushmataha dues milles al nord de Tuskahoma (Oklahoma). L'edifici allotja la Casa del Consell Nacional Choctaw, així com el Cementiri de la Vella Ciutat de Tuskahoma.
Una oficina de correus va actuar com a Casa del Consell, Territori Indi del 6 de febrer de 1872 fins al 30 de juny de 1880. Les operacions postals foren dutes a terme més tard al proper Lyceum, situat a l'acadèmia de noies choctaw de Tuskahoma.
Durant els dies del Territori Indi la Casa del Consell era situada al comtat de Wade (Nació Choctaw).
Després de diverses dècades d'experimentació constitucional, durant les quals els choctaws van traslladar la seva capital nacional entre diverses ubicacions, el Consell Nacional a 1883 va autoritzar la construcció d'una seu permanent del govern a Tushka Homma. El nom significa "llar del guerrer vermell" en llengua choctaw, i la seva ortografia, ja s'ha estandarditzat com a Tuskahoma.
El Capitoli es va completar durant 1884. Té 70 peus de llarg per 70 peus d'ample i 50 peus d'altura. Consta de dues plantes i un àtic gran sota teulada. En la tardor de 1884 l'Indian Journal de Muskogee, Territori Indi, va escriure: "L'edifici del Capitoli és l'estructura més bella en el territori ..."
A l'interior del Capitoli estaven les habitacions per al Senat, Cambra de Representants, Cap Principal de la Cort Suprema, i els oficials constitucionals, incloent el fiscal Nacional i l'Auditor Nacional.
El Capitoli va estar actiu entre 1884 i 1907, quan la Nació Choctaw d'Oklahoma fou abolida i Oklahoma esdevingué estat. Després de convertir-se en estat l'edifici va caure en desús i en mal estat. Durant les últimes dècades, però, s'ha aconseguit una nova funció com a museu nacional de la reconstituïda Nació Choctaw, les oficines de l'executiu ara es troben a Durant (Oklahoma). La Nació Choctaw hi celebra el seu festival anyal Labor Day que convoca cantants i bandes country-western de reconeixement nacional i atrau més de 25.000 assistents.
Als jardins del Capitoli es troba un memorial de veterans de guerra choctaw. Inclou una secció especial en homenatge als famosos Choctaw Code Talkers, que va ser pioners en l'ús de les llengües ameríndies com a codi militar xifrat. Les seves gestes inicials van ser durant la Primera Guerra Mundial, i es van repetir per choctaws i altres tribus durant la Segona Guerra Mundial.
El Capitol està registrat al Registre Nacional de Llocs Històrics. Hom pot trobar més informació sobre el Capitoli, Tuskahoma i la Nació Choctaw a la Pushmataha County Historical Society.

## Referències

* ↑ George H. Shirk, Oklahoma Place Names, p. 55; Post Office Site Location Reports, Record Group 28, National Archives.
* ↑ Nomination form, National Register of Historic Places. Courtesy NRHP archive, Washington, D.C.

## Enllaços externs

* Choctaw Nation Museum - Travel OK
# Carme Julià i Iglésies

Carme Julià i Iglésies va ser professora de ciències de l'Escola Normal de Mestres de Girona i membre de la Secció Femenina de la Lliga Regionalista.
El 18 de maig de 1934 va impartir una conferència titulada «La influència de la dona en la família i en la societat», i impartida al Centre Catalanista de Girona, en el marc de les activitats culturals organitzades per la Secció Femenina. El 1935 va ser la representant gironina de la secció a l'assemblea del partit, juntament amb Joaquima Heras de Puig. Julià va mostrar la seva sintonia amb el catalanisme catòlic propugnat per Josep Torras i Bages, i en un article feia un «fervent prec» a agrupar les dones que «per la seva formació moral i religiosa senten la nostra espiritualitat».

## Referències

* ↑ Vilanou, Conrad. Pedagogia del segle xx en femení. Barcelona: Facultat de Pedagogia. Universitat de Barcelona, 2000, p. 125. ISBN 84-475-2502-3.
* 1 2 Gil Tort, Rosa Maria. Elles també hi eren. Història de les dones de la Casa Masó (1830-2015). Girona: Curbet Edicions Fundació Valvi, 2019, pp. 209-217.
* ↑ Diario de Gerona de Avisos y Noticias, 16-05-1943, p. 2.
* ↑ Carmaniu Mainadé, Xavier. D'invisibles a ciutadanes. Girona: Beca 8 de març/Ajuntament de Girona, 2006, p. 36 [Consulta: 4 abril 2021]. Arxivat 2017-10-31 a Wayback Machine.
# Carlos Flores López

Carlos Flores López (Ocaña (Província de Toledo) 14 de juny de 1928) és un arquitecte i historiador espanyol. Ha fet recerca sobre la història contemporània de l'arquitectura occidental. Va ser el primer a donar la definició de Generació del 25 a un conjunt d'arquitectes espanyols d'inicis del segle xx.

## Biografia

Va estudiar arquitectura a Madrid i es doctorà l'any 1958. Aviat es va dedicar a l'estudi de la teoria de l'arquitectura´L'any 1961 publicà: Arquitectura española contemporánea essent un dels primers a tractar sobre l'arquitectura popular a Espanya. El 1973 publicà un extens catàleg en cinc volums titulat Arquitectura popular española. Altres obres seves són: La España popular: raíces de una arquitectura vernácula (1979), Gaudí, Jujol y el modernismo catalán (1982), Introducción a Gaudí (1983), Pueblos y lugares de España (1991), La Pedrera: Arquitectura i història (1999).

## Referències

* ↑ Jean-Paul Midant, (2004), Diccionario Akal de la arquitectura del siglo XX, Ed. AKAL, ISBN 8446017474, (1ª Ed.) pág. 121
* ↑ Ana María Preckler, (2003), Historia del arte universal de los siglos XIX y XX: Volumen 1 - ISBN 84-7491-705-0, Pag. 560
# Mare de Déu del Roser d'Os de Balaguer

La Mare de Déu del Roser d'Os de Balaguer és una església d'Os de Balaguer (Noguera) inclosa a l'Inventari del Patrimoni Arquitectònic de Catalunya.

## Descripció

És una capella feta en pedra i arrebossat, de dimensions reduïdes i d'una sola nau. S'accedeix a l'interior per una porta d'arc de mig punt, per sobre la qual hi ha una imatge del Sagrat Cor i la data 1864. Remata la capella una cornisa, en alguns punts una mica deteriorada. A la part superior central de la façana hi ha una gran fornícula buida que havia contingut la imatge de la Verge del Roser, i no campanes com hom podria haver pensat.

## Història

La capella pertanyia a les germanes dominiques de l'Anunciata, i es trobava al costat del convent, contemporàniament al qual fou edificada. Avui en dia es troba en desús i el convent està deshabitat.

## Referències

* 1 2 «Mare de Déu del Roser d'Os de Balaguer». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Lyman (desambiguació)

«Lyman» té aquests significats:
# Carboncle (heràldica)

El carboncle o escarboncle és, en heràldica, una figura de vuit bastonets disposats radialment, normalment flordelisats o pomejats, i carregats al centre amb una pedra de robí, mineral anomenat també carboncle.
Aquesta figura heràldica té l'origen en l'evolució emblemàtica estilitzada de la bloca, els radis que reforçaven l'estructura dels primitius escuts de defensa de la baixa edat mitjana, dels quals en sorgirien posteriorment les particions i reparticions que s'utilitzarien en l'heràldica.

## Referències

* ↑ G. Fatás, G. Borrás: Diccionario de términos de Arte y elementos de Arqueología, Heráldica y Numismática.. Alianza Editorial. Madrid. 2008.ISBN9788420636573
# Carla Miralda

Carla Miralda (Terrassa, 27 de juliol de 1999) és una cantant i professora de música catalana.
Exalumna de l'Escola Superior d'Art Dramàtic Eòlia, ha estudiat Educació Infantil i treballa com a professora de música. A més, pertany a la Coral Ohana. Sap tocar la guitarra i l'ukelele. Un dels seus grans referents és l'actriu Lea Michelle, coneguda per la sèrie Glee.
El 2023, a 23 anys, va entrar a la segona temporada del programa musical de TV3 Eufòria cantant «Stone Cold» de Demi Lovato. De fet, es va presentar als càstings de la primera edició, on va arribar a ser un dels 25 aspirants finalistes, però es va quedar a les portes de concursar-hi.
En la primera gala d'Eufòria, la seva actuació va ser una de les més ben preuades pel jurat. En la segona, en canvi, la seva interpretació de «Kings and Queens» d'Ava Max va rebre valoracions mixtes, però de tota manera no va ser expulsada. Més endavant, en la cinquena gala, en què el vot del públic era tingut com a primordial, va ser la segona més votada de la nit per la versió que va fer de «Per la bona gent» de Manel, solament per darrere d'Alèxia Pascual.

## Referències

* ↑ «Carla Miralda, Domènec Vis y Natàlia Revilla (exalumnos de Lliure) concursan en “Eufòria” de TV3» (en castellà). Escola Superior d'Art Dramàtic Eòlia, 2023. [Consulta: 16 abril 2023].
* 1 2 Gil, Marta. «Tres terrassencs a la nova edició del concurs ‘Eufòria’ de TV3». Canal Terrassa, 13-03-2023. [Consulta: 16 abril 2023].
* 1 2 Massallé, Laura. «Carla Miralda, de Terrassa, concursant de la segona edició d'“Eufòria”». Diari de Terrassa, 24-02-2023. [Consulta: 16 abril 2023].
* ↑ «Els 16 concursants de la nova temporada d''Eufòria'». Enderrock, 08-03-2023. [Consulta: 16 abril 2023].
* ↑ Trenchs, Judit. «La concursant de Terrassa, Carla Miralda, supera la segona gala d'«Eufòria»». Nació Digital, 20-03-2023. [Consulta: 16 abril 2023].
* ↑ Trenchs, Judit. «Carla Miralda supera la segona gala d'”Eufòria”». Diari de Terrassa, 18-03-2023. [Consulta: 16 abril 2023].
* ↑ Rovira Serra, Adrià. «Gir de guió i emocions fortes en un ‘Eufòria’ de muntanya russa». El Món, 15-04-2023. [Consulta: 16 abril 2023].
# Cary Elwes

Cary Elwes, nom amb què es coneix Ivan Simon Cary Elwes (Westminster, Londres, 26 d'octubre de 1962) és un actor i guionista anglès.
És conegut pel seu paper protagonista com a Westley a La princesa promesa (1989), Robin Hood a Les boges, boges aventures de Robin Hood (1993), i Dr. Lawrence Gordon a la saga Saw; però també pels seus papers principals a Temps de glòria (1989), Hot Shots! (1991), i El llibre de la selva: L'aventura continua (1994), així com a secundari a pel·lícules com ara Dies de tro (1990), Twister (1996), Kiss the Girls, Mentider compulsiu (1997), Cradle Will Rock (1999), L'ombra del vampir (2000), The Cat's Meow (2001), Ella Enchanted (2004), Conte de Nadal (2009), i No Strings Attached (2011). Ha participat també en sèries de televisió, d'entre les quals destaquen The X-Files, Psych, i Stranger Things, i recentment s'ha unit al repartiment de la tercera temporada de The Marvelous Mrs. Maisel.

## Referències

* ↑ «The Almanac». UPI, 26-10-2008 [Consulta: 29 juliol 2012].
* ↑ «World Almanac». Kent County Daily Times, 26-10-2010. «Today's Birthdays: Cary Elwes»
* ↑ «Colin Hanks, Johnny Knoxville, Alex Pettyfer Added to 'Elvis & Nixon'». TheWrap, 16-01-2015 [Consulta: 27 desembre 2017].
* ↑ «Hardcover Nonfiction Books - Best Sellers» (en anglès). The New York Times, 02-11-2014 [Consulta: 27 desembre 2017].
* ↑ Otterson, Joe «‘Marvelous Mrs. Maisel' Season 3 Adds Cary Elwes, Stephanie Hsu (EXCLUSIVE)» (en anglès). Variety, 30-05-2019 [Consulta: 28 octubre 2019].
# Marian Drăgulescu

Marian Drăgulescu (Bucarest, Romania 1980) és un gimnasta artístic romanès, guanyador de tres medalles olímpiques.

## Biografia

Va néixer el 18 de desembre de 1980 a la ciutat de Bucarest, capital en aquells moments de la República Popular de Romania i capital avui dia de la República de Romania.

## Carrera esportiva

Va participar, als 19 anys, en els Jocs Olímpics d'Estiu de 2000 realitzats a Sydney (Austràlia), on va aconseguir finalitzar en sisena posició en la prova masculina per equips i en la prova d'exercici de terra, aconseguint sengles diplomes olímpics, així com tretzè en la prova individual com a resultat més destacat.
En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla de plata en la prova de terra, la seva gran especialitat, i la medalla de bronze en la prova masculina per equips i en el salt sobre cavall. Així mateix finalitzà vuitè en la prova individual, aconseguint un nou diploma olímpic.
En els Jocs Olímpics d'Estiu de 2008 realitzats a Pequín (República Popular de la Xina) aconseguí finalitzar quart en la prova de salt sobre cavall i setè en la prova per equips i d'exercici de terra, anconseguint diplomes olímpics en tots ells.
Aquell mateix 2008 va retirar-se de l'esport i començà a entrenar al CS Dinamo de Bucarest juntament amb el seu antic company Marius Urzică. No obstant això, va tornar a participar en els Campionats del Món de 2009 (on aconseguí dues medalles d'or), 2010 i 2011. Al llarg de la seva carrera ha guanyat nou medalles en el Mundials, entre elles vuit medalles d'or, així com catorze medalles en el Campionat d'Europa de l'especialitat, entre elles nou medalles d'or.

## Enllaços externs

* (anglès) Drăgulescu(volta animació) Arxivat 2015-03-28 a Wayback Machine.
# Manassès, fill de Josep

A l'Antic Testament, Manassès (en hebreu מְנַשֶּׁה בן-יוֹסֵף Mənasseh ben Yôsēp) és el primogènit de Safenat-Panèah (el nom egipci de Josep, fill del patriarca Jacob) i la noble egípcia Assenat, filla de Putifar.
Abans de morir, el seu avi Jacob el va adoptar com a fill i el beneí com a cap d'una de les futures tribus d'Israel, la tribu de Manassès.
Agafà una concubina cananea amb qui infantà:
* Asriel
* Maquir

## Referències

* ↑ Gènesi. 46:20
* ↑ Gènesi. 48:5
* ↑ Primer llibre de les Cròniques. 7:14

## Vegeu també

* Tribu de Manassès
* Tribu de Josep
# Mariano Castejón Chaler

Mariano Castejón Chaler (Vinaròs, 1956) és un polític valencià, diplomat en Ciències Socials i mestre de valencià. Des d'octubre de 1974, és titulat en EGB per l'Escola Normal de Castelló. Ha dirigit el Centre de Formació, Innovació i Recursos Educatius (CEFIRE) del Maestrat-Ports, amb centre a Vinaròs, des del 25 d'octubre de 1999 fins a octubre de 2003.
Militant del Partit Popular, a les eleccions municipals espanyoles de 1987 fou escollit regidor de l'Ajuntament de Vinaròs i en març de 2003 secretari general del PP de Vinaròs. Va ser reelegit regidor del seu poble en les eleccions municipals de 1995, 2003 i 2007. També ha estat elegit diputat per la província de Castelló a les eleccions a les Corts Valencianes de 2003, 2007 i 2011. Actualment, Mariano és mestre d'Educació Primària al CEIP Mare de Déu de la Misericòrdia de Vinaròs.

## Referències

* Biografies de polítics valencians Arxivat 2006-02-14 a Wayback Machine.
* Fitxa a les Corts Valencianes Arxivat 2015-09-23 a Wayback Machine.
# Carson City

* Per a altres significats, vegeu «Carson City (pel·lícula)».
Carson City és la capital de l'estat de Nevada, als Estats Units d'Amèrica. Segons el cens del 2000, la població era de 52.457 habitants. Carson City és actualment una ciutat independent, ja que no forma part de cap comtat.
Com moltes ciutats i pobles a Nevada, Carson City va ser fundada als anys del boom de la recerca de mines i minerals; en el cas de Carson City va ser la plata.

## Geografia

Carson City està localitzat en els paral·lels 39º9´39" nord i en el 119º45´14" oest. La seva zona horària és l'oest.
D'acord amb l'Agència Geogràfica dels Estats Units, Carson City té una àrea total de 403,2 km², dels quals 371.3 km² són terra ferma i 31.9 km² són aigua.
Carson City es troba a la part més oest de Nevada, i les seves terres limiten amb el llac Tahoe per l'oest.

## Demografia

Segons el cens de 2000 la població de Carson City és de 52.457 habitants, el que representa una densitat de 141 habitants/km². A la ciutat hi ha 20.171 habitatges i 13.252 famílies.
La configuració racial de la ciutat és senzilla. D'acord als criteris de raça i etnicitat en el cens dels Estats Units el 85,30% de la població és blanca, l'1,80% són afroamericans, 2,40% són indis nadius americans, l'1,77% són asiàtics i el 14,23% de la població són hispans o llatins.

## Cultura

El llibre The Basque Hotel, Nascut a Amèrica de l'escriptor Robert Laxalt està ambientat al Carson City de les primeres dècades del segle xx.
* Museu Estatal de Nevada
* Museu Estatal del Ferrocarril de Nevada

## Notes i referències

* ↑ La ciutat amb més població de Nevada és Las Vegas.

## Enllaços externs

* Pàgina web oficial del govern de la ciutat. Arxivat 2005-04-07 a Wayback Machine.
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Carrazedo (Amares)

Carrazedo és una freguesia portuguesa del municipi d'Amares, amb 2,71 km² d'àrea i 732 habitants (2011). La densitat de població n'és de 270,1 hab/km².

## Població

Població de la freguesia de Carrazedo (1864 – 2011) :
| 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 471 | 505 | 521 | 625 | 616 | 567 | 600 | 499 | 643 | 647 | 658 | 777 | 454 | 759 | 732 |

## Història

Formava part del municipi d'Entre Homem i Cávado, eliminat el 31 de desembre de 1853, data en què passa al municipi d'Amares.

## Patrimoni

* Capella de Nossa Senhora da Apresentaçâo o Capella da Tapada
* Casa de Castro (Amares)

## Referències

* ↑ «População residente, segundo a dimensão dos lugares, população isolada, embarcada, corpo diplomático e sexo, por idade (ano a ano)» (en portugués). Instituto Nacional de Estatística. [Consulta: 5 març 2014].
* ↑ Instituto Nacional de Estatística (Recenseamentos Gerais da População) - https://www.ine.pt/xportal/xmain?xpid=INE&xpgid=ine_publicacoes
* ↑ ARCHIVO, PARÓQUIA DE CARRAZEDO. Accés: 14 d'abril de 2015.
# Mandy Haberman

Mandy Nicola Haberman (1956) és una inventora i empresària anglesa. És professora visitant de la Universitat de Bournemouth, d'on ella té un doctorat honorari. És coneguda per haver inventat el Haberman Feeder i l'Anywayup Cup.
La filla de Haberman va néixer el 1980 amb la síndrome de Stickler, una anomalia congènita que incloïa un llavi leporí. Per necessitat, es va inventar l'ampolla Haberman Feeder, especial per nadons amb dificultats de succió, que ara s'utilitza en els hospitals d'arreu del món. La seva segona invenció, l'Anywayup Cup, està disponible al mercat comercial i ven deu milions de tasses a l'any. L'Anywayup Cup ha rebut nombrosos premis d'innovació i disseny.
Es considera que Haberman s'ha convertit una defensora per la millora del sistema de patents. Haberman va ser nomenada la inventora dona de l'any 2000 per part de la Xarxa Britànica de Dones Inventores i Innovadores. El mateix anys va guanyar un premi a l'efectivitat en el disseny atorgat per la Design Business Association.

## Referències

* ↑ «Visiting Fellow, Mandy Haberman, Honorary Fellow». Centre for Intellectual Property Policy & Management, Bournemouth University. [Consulta: 27 juny 2013].
* ↑ «BFIIN Awards 2000». British Female Inventors and Innovators Network. Arxivat de l'original el 2011-09-23. [Consulta: 27 juny 2013].
* ↑ «From Innovation to Commercialization and Beyond - Mandy Haberman». WIPO Program Activities. Arxivat de l'original el 2013-06-29. [Consulta: 27 juny 2013].
* 1 2 «British Library Business & IP Centre in London». Mandy Haberman. Arxivat de l'original el 2013-07-03. [Consulta: 27 juny 2013].

## Enllaços externs

* Mandy Haberman - Lloc web oficial
* «Interview with Mandy Haberman Inventor of the Anywayup Cup». [Consulta: 27 juny 2013]. (anglès)
# Mandy Heintz

Mandy Heintz (San Antonio, Texas, 27 de juliol de 1981) és una ciclista estatunidenca. Debuta professionalment al 2016 amb l'equip Visit Dallas DNA Pro Cycling. Aquell primer any, aconsegueix ser tercera al podi al Campionat nacional en ruta.

## Referències

* ↑ «Visit Dallas DNA Pro Cycling announce roster, show off new kit». cyclingnews.com, 21-01-2016 [Consulta: 4 desembre 2017].
* ↑ «Mandy Heintz takes the Bronze in the USA National Championship race». orbea.com, 30-05-2016 [Consulta: 4 desembre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Manuel Guasp i Pujol

Manuel Guasp i Pujol (Palma, Mallorca, 1849 – 1924) fou un advocat i polític mallorquí, batle de Palma i diputat a les Corts Espanyoles durant la restauració borbònica.

## Biografia

Membre del Partit Conservador i devot d'Antoni Maura i Montaner, en fou el cap a Mallorca des del 1914 fins a la seva mort. També va col·laborar amb Manuel Milà i Fontanals en el seu Romancerillo catalán i les transcripcions de fonètica balear. Fou diputat provincial de 1879 a 1890, batle de Palma de 1887 a 1891 i diputat pel districte de Palma a les eleccions generals espanyoles de 1893. El 1916 fou membre de la Comissió Foral de Mallorca designada per la Diputació i encarregada de redactar la regulació de les institucions jurídiques especials mallorquines en el Codi Civil espanyol, però va votar en contra de la conservació del codi foral mallorquí, llevat del règim matrimonial de separació de béns.

## Referències

* ↑ Inventari de l'Arxiu de l'obra del cançoner popular de Catalunya, Volum 2 p.488
* ↑ Fitxa del Congrés dels Diputats (castellà)
* ↑ Aportacions recents a l'estudi del dret civil balear

## Enllaços externs

* «Manuel Guasp i Pujol». Gran Enciclopèdia Catalana. Barcelona: Grup Enciclopèdia Catalana.
Càrrecs públics :
| Precedida per: Miquel Lledó Lledó | Escut de Palma Batle de Palma 1887 - 1891 | Succeïda per: Gaspar Berga Oliver |
# Malhs de Rius

Els Malhs de Rius (en català, Cingles de Rius) és una muntanya de la sèrra de Rius, a la vall d'Aran. La seva altura de 2.633,8 metres la converteixen el cim més alt de la serra. La vessant sud, amb un fort pendent, dona a la vall de Rius, i la nord, més arrodonida, a la vall de Sarrahèra.
El vessant sud forma part de la zona perifèrica del Parc Nacional d'Aigüestortes i Estany de Sant Maurici.

## Bibliografia

* «Institut Cartogràfic i Geològic de Catalunya. Malhs de Rius» (HTML). Institut Cartogràfic i Geològic de Catalunya. [Consulta: 24 agost 2020].